
Subsemnatul Cozmuţa Gheorghe, Preşedintele Asociaţiei Proprietarilor de păduri, 
păşuni şi terenuri agricole din Ardeal, filiala Maramures, mă adresez dvs. în numele 
proprietarilor de terenuri din judeţul Maramureă pe care îi reprezint. 
In ultima perioadă, pe site-urile agenţiilor de presă apare o ştire halucinantă: România 
este noul El Dorado al vânzării pământurilor acestei ţări către cetăţenii străini. Guvernele 
europene îşi dispută procentele care le vor cumpăra din teritoriul României.  
Niciodată nu am crezut că actualii ocupanţi ai României (cu sprijinul cozilor de topor), 
autorii loviturii de stat antiromâneşti din 1989, vor reuşi distrugerea patriei, a naţiunii române, 
într-un timp atât de scurt. In mod inexplicabil şi-au subordonat şi controlează (prin avantaje 
materiale, şantaj, manipulare) toate instituţiile centrale ale Statului Român: Preşedinţie, 
Parlament, Guvern, Curtea Constituţională, SRI, instituţiile care, cunoscând direcţiile 
principale de distrugere trasate de stăpânii lor (care i-au pus în aceste funcţii) acţionează pe 
faţă, concentrat, fără să mai primească ordine, împotriva poporului Român. 
Vinovaţi sunt şi aşa-zişii reprezentanţi aleşi (care nu ne reprezintă), care pentru 
aceleaşi motive, dând dovadă de servilism, pasivitate, tolerează acestă politică (indiferent de 
partide), dar şi întreaga societate Românescă.  
  Printr-o abilă manipulare, printr-o psihoză colectivă au făcut ca dramele majore pe 
care le produc naţiunii Române şi întrebările: de ce s-a ajuns aici şi cine este vinovat?, de ce 
nu-şi fac datoria instituţiile statului şi vinovaţii nu sunt traşi la răspundere?, de ce au fost 
obligaţi să emigreze 5 milioane de Români?, unde va ajunge România cu situaţia demografică 
catastrofală?, lipsa totală de perspectivă a naţiunii (în special a tineretului), cine va mai plăti 
pensiile când economia este distrusă şi resursele vândute; să fie ocolite sau tratate superficial 
ca nişte subiecte tabu (presa preferând subiecte uşoare, de scandal) de toate instituţiile 
abilitate cu evidenţierea lor. Au adus Naţiunea Română în situaţia resemnării şi conştientizării 
dispariţiei ei. Ne-au terminat, nu se mai poate face nimic, se aude în toate mediile. Acest 
lucru l-a spus şi Preşedintele Băsescu: oricine va conduce de acum înainte România nu o mai 
poate redresa. Afirmaţia că vor să ne facă slugi în ţara noastră este o dovadă de manipulare pe 
care o acceptăm din instinctul de conservare, n-au nevoie de noi, ci doar de bogăţiile acestei 
ţări. 
A lipsi de viitor perspective, aspiraţii, responsabilităţi o naţiune, înseamnă a o 
condamna la dispariţie, lucru urmărit de actualul regim. Minciuna, hoţia, manipularea, 
coruperea, distrugerea prin orice mijloace sau pretexte a bunurilor naţionale sau vânzarea 

acestora pe nimic la străini ca să nu rămână nimic Românilor, denigrarea Naţiunii fac parte 
din arsenalul noilor conducători ai României în războiul murdar, nedeclarat, dus împotriva 
Poporului Român şi în special a Naţiunii Române pe toate planurile vieţii social economice.  
Situaţia dezastruoasă în care au adus ţara prin  această politică de distrugeri o prezintă 
ca o consecinţă a crizei mondiale, situaţia economică din Grecia, Spania, Italia, cu somaj al 
tinerilor de peste 25% este prezentată ca un dezastru al acestor state, uitând să spună că în 
aceste ţări salariul mediu depăşeşte 1.500 Euro, spre deosebire de 200 Euro în România, iar în 
ţara noastră somajul real depăşeşte 50%, oraşe întregi neproducând nimic. Tânăra generaţie, 
care ar trebui să ne asigure la bătrâneţe şi căreia d-na ministru Câmpeanu i-a promis locuri de 
muncă: bucătari, ospătari, baby-sitter, coafori, chiar şi sudori în argon (mai lipseau din 
nomenclator culegători de ciuperci, încondeiat de ouă, făcutul trotuarului) este forţată de 
actualul regim să emigreze şi abia asteaptă să părăsească ţara. Aceste meserii v-au fost oferite 
dvs. şi generaţiilor de Români de regimul odios, dictatorial, de trista amintire cum îl numiţi şi 
care nu se poate compara cu actual regim din care faceţi parte, dna ministru?    
Ne este falsificată în mod grosolan istoria recentă, trăită de noi sau cunoscută de la 
părinţii noştri. Regimul trecut şi conducătorii lui care cu eforturi supraomeneşti: 
- Au redobândit Ardealul datorită prieteniei personale a dr. Petru Groza cu I.V. 
Stalin, lucru cunoscut dar ascuns; 
- Au realizat Reforma Agrară din 1945, fiind în asentimentul întregii populaţii 
Româneşti; 
- Au scos România din stadiul de Ev Mediu, aducând-o la stadiul de stat modern, 
multilateral dezvoltat, cu o economie între primele 10 ţări ale lumii; 
- Au preluat şi aplicat ideile marilor personalităţi din perioada interbelică (cu care au 
avut legături atât în detenţie unde au fost închişi împreună cât şi după eliberarea 
acestora în 1964) care considerau că liberalismul economic este un pericol pentru 
fiinţa Naţională, în România împunându-se o economie centralizată, Românească, 
concepţii confirmate de realitatea ultimilor ani; 
- Dacă la sfârş 30 renumitul economist E. Ene arăta că „problema tragică a 
economiei Româneşti este faptul că industria nu poate absorbi mai mult de 200.000 
persoane” regimul comunist (care a avut de suportat consecinţele unui război 
devastator a ocupaţiei sovietice aprobată de Naţiunile Unite, inundaţiile, 
cutremurul) aplicând aceste principii a realizat în 30 de ani 10 milioane de locuri de 
muncă calificate la nivel mondial (majoritatea lichidate de actualul regim Anti-
Românesc) pentru persoanele disponibilizate prin modernizarea agriculturii, 
şomajul fiind zero; 
- Au eliberat din închisori toţi deţinuţii politici (unora le-au dat funcţii conform 
pregătirii) imediat ce au obtinut retragerea (înainte de termen) a trupelor sovietice; 
- Au realizat locuinţe noi pentru toţi Românii care sunt pe locul I în Europa cu 97% 
proprietari de locuinţe; 
- Au reprezentat cu demnitate România atât în ţară cât şi pe toate meridianele lumii; 
ne sunt prezentaţi ca nişte criminali, dictatori, inculţi (pentru a ne înjosi că am avut şi 
acceptat astfel de conducători), fiind scoşi din istorie tocmai datorită patriotismului lor 
(caz unic în istoria umanităţii) familia Preşedintelui Nicolae Ceauşescu fiind asasinată 
în Sfânta Zi de Crăciun (în acelaşi mod cum au fost asasinaţi Marii Români în 
perioada interbelică, fără judecată), crimă atribuită în mod cinic Poporului Român. 
Care în mod greşit şi-a însuşit-o, considerând dezastrul din România ca un blestem 
pentru această crimă. Prin asasinarea Preşedintelui Ceauşescu autorii crimei au deschis 

calea distrugerii şi lichidării Naţiunii Române, lucru pe care-l vedem cu toţii, dar nu ne 
vine să credem.     
Prezentarea în roz a perioadei interbelice, cu care actualul regim se identifică, "nu-i aşa 
că România era grânarul Europei şi Leul Românesc era moneda convertibilă, d-le Neagu 
Djuvara"  cum se exprimă un lătrău nesimţit la Radio România, este încă o dovadă de 
manipulare; ciulinii Bărăganului, pelagra, incultura, corupţia fiind o realitate cunoscută, şi în 
această perioadă continuându-se lupta inexplicabilă a clasei politice (începută şi cunoscută 
odată cu perioada modernă a României) împotriva realizărilor Poporului Român, a elitelor 
naţionaliste Româneşti (asasinarea poetului naţional Mihai Eminescu pentru poezia Doina şi a 
articolelor critice din ziarul Timpul), reprimarea sangeroasa a ultimei rascoale feudale de pe 
continent in care au fost omorati 11.000 de tarani romani care-si cereau inapoi pamanturile 
stramosesti (instrainate deliberat la oricine numai sa nu apartina Romanilor, cum procedeaza 
si acum), pentru care n-au ezitat sa ceara interventia trupelor tariste care a tras cu tunurile in 
taranii neinarmati, intrucat Armata Romana a refuzat sa-si omoare proprii parinti, politica 
dusă până la începutul anilor ’60 de cominterniştii instalaţi de Armata Roşie.  
            Tot premeditat au stricat relaţiile internaţionale realizate cu eforturi deosebite de 
regimul trecut, semnificative în acest sens  fiind acţiunile de denigrare şi iritare a supraputerii 
şi a poporului rus (respectat  şi curtat de toate ţările lumii): "Marea Neagră - Lac Rusesc", 
Baza Deveselu, ţara de la care cumpărăm gaz de miliarde de euro prin intermediari (care sunt 
tot ei însuşindu-şi partea caz unic în istoria comerţului) la cel mai mare preţ, preţ plătit de 
Români.  Toţi cei care au denigrat, distrus sau şi-au bătut joc de Naţiunea Română, au fost 
răsplătiţi de stăpânii lor proporţional cu aceste fapte: salarii, pensii, avantaje materiale, 
funcţii, vacanţe interminabile pentru ei şi urmaşii lor (cum au procedat şi cominterniştii) în 
dispreţ faţă de majoritatea Românilor. 
           Exemplificăm cu Parlamentul României care a emis premeditat legi neconstituţionale 
prin încălcarea articolului 44 şi 46 din Constituţia României (dreptul la proprietate şi 
moştenire) pentru deposedarea Românilor de bunurile industriale, bogăţiile ţării (au fost 
mandataţi prin vot să administreze aceste bunuri, nu să le distrugă sau să le vândă la străini) 
de proprietăţile funciare (au furat populaţia rurală de 4 milioane hectare teren) şi a art. 4 alin 
(1) - Unitatea Poporului Român, prin lichidarea premeditată a comunităţilor locale şi a 
colectivelor muncitoreşti prin deposedarea de proprietăţi  pentru ca autorii distrugerii 
României să nu întâmpine nici o rezistenţă organizată în acţiunile lor criminale: astfel că toată 
activitatea acestei instituţii ( care a cheltuit multe miliarde de euro) nu numai că este nulă, 
este infracţională. Excepţiile de neconstituţionalitate (cu argumentele din materialul anexat) a 
legilor proprietăţii funciare, adresate de Asociaţie fie direct Curţii Constituţionale, fie prin 
intermediul Avocatului Poporului, au fost respinse de aceste instituţii aservite.  
          Vă rugăm să consultaţi Decizia nr. 603/ 2008 a Curţii Constituţionale ca să vedeţi 
conlucrarea infracţională a tuturor instituţiilor Statului Român împotriva drepturilor legale şi 
constituţionale ale Românilor. Deşi am solicitat la cele mai înalte nivele (inclusiv la Comisia 
Juridică a Senatului României)  anularea acestei monstruozităţi care compromite definitiv 
această instituţie pe nimeni nu-i interesează protejarea imaginii instituţiilor statului 
invocându-se principiul separaţiei puterilor în stat, în spatele căruia se ascund în mod facil 
toate abuzurile acestora. Inclusiv ale justiţiei controlată în totalitate care pentru aceleaşi 
motive îşi bate joc de persoanele care apelează la această instituţie, respingând toate cererile 
legitime ale comunităţilor locale pentru terenurile de care au fost deposedate abuziv (pentru 
care deţin acte de proprietate) în baza dispoziţiilor abuzive ale fostului ministru Gheorghe 
Flutur şi ANRP, dispoziţii date în contradicţie cu legea. Si primarii din toate localităţile ţării 

au primit cadou cele 4 mil. ha, de care au fost deposedate comunităţile locale pe care le 
administrează ca pe averea proprie însuşindu-şi subvenţiile de miliarde de euro, şi toate 
sesizările făcute referitor la aceste abuzuri, au fost muşamalizate de DNA şi Ministerul 
Agriculturii.  
 După anul 2000 mai multe delegaţii ale Asociaţiei au solicitat instituţiilor centrale ale 
Statului Român, să oprească politica antiromânească pe care o practică, să anuleze legislaţia 
proprietăţii ca neconstituţională, să legifereze pe baze constituţionale iar ultimele trei 
delegaţii care s-au deplasat anul acesta la Bucureşti au solicitat şi oprirea vânzării Pământului 
Românesc către străini, considerând-o o crimă faţă de Poporul Român. Dacă orice politician 
din lume, ar fi abordat aceste teme fără sesizare (fiind exprimate de toată societatea) 
răspunsurile primite de la Administraţia Prezidenţială, Primul Ministru, Conducerea 
Parlamentului, a Partidelor Politice,  Comisiile : pentru agricultură, administraţie, cercetarea 
abuzurilor, juridice, şi a Ministerelor aferente atât verbal cât şi în scris, denotă rea credinţă, 
superficialitate, dispreţ faţă de aceste teme majore ale României. Mai mult, au continuat să 
emită legi neconstituţionale (Legea privind restituirea proprietăţilor preluate abuziv) chiar în 
prezenţa delegaţiei în Parlament, cu toate că cel putin jumătate dintre parlamentari au fost 
atenţionaţi personal ca să oprească acest abuz legislativ. 
          In timp ce Marile Personalităţi Româneşti au încercat şi au limitat prin toate mijloacele 
vânzarea pământului, chiar între cetăţenii Români, considerând calitatea de proprietar de 
teren ca fiind izvor de independenţă, demnitate, siguranţă şi dăinuire prin istorie a Naţiunii 
Române (prin legi sau prin includerea terenurilor în CAP, unde ţăranul Român a rămas 
proprietar) cunoscând tendinţa multor proprietari de a vinde terenurile (inclusiv pe băutură) 
actualul regim Anti-Românesc nu numai că încurajează dar forţează prin toate mijloacele pe 
Români să-şi vândă terenurile. Astfel, prin distrugerea premeditată a agriculturii:  
    - au lichidat marea producţie de tip industrial, trecându-se la agricultura de subzistenţă; 
    - au distrus sistemele de irigaţii, baza materiaăa, elita de specialişti, institutele de cercetare; 
    - au inventat gripa aviară, pesta porcină care nu au existat, pentru lichidarea complexelor 
de animale astfel că România a ajuns să importe de şapte ori mai multă carne de porc decât 
exportă; 
   - în baza legilor fondului funciar, neconstituţionale, emise fără justificare, au anulat actele 
de proprietate ale ţăranilor pentru terenuri, regimul de carte funciară din Transilvania, 
obligând ţăranii să-şi reconstituie dreptul de proprietate pe alt amplasament " reconstituirea se 
face pe sole stabilite de comisie”, art. 14 să-şi reîntabuleze terenurile ceea ce a condus 
premeditat la o situaţie încordată între săteni, milioane de procese, drumuri şi cheltuieli 
nejustificate, haos în sistemul cadastral, lucruri urmărite de clasa politică; 
      - restituirea pădurilor numai după defrişarea lor de către ROMSILVA; 
      - anularea tacită a prevederilor reformei agrare pentru ca foştii proprietari să-şi reia aceste 
terenuri pentru care au fost despăgubiţi de către împroprietăriţi; 
     - şi împrumuturile de zeci de miliarde de euro făcute de toate puterile pentru menţinerea 
artificială a nivelului de trai prin cumpărarea de alimente din afară (într-o ţară care putea 
asigura alimente pentru 80 mil. persoane) dar şi pentru a-şi asigura puterea pentru un timp cât 
mai lung  (ceea ce le creează noi oportunităţi de a fura) invocând pretexte puerile de parcă s-
ar adresa unor persoane retardate (poate că şi suntem, după cum reacţionăm): "nu avem 
nevoie de aceşti bani dar vrem să dăm un semnal de stabilitate economică!" ca în câteva luni 
să-i cheltuiască, fac parte din această politică. Cum vă permiteţi să încărcaţi cu această 
datorie, pe majoritatea cetăţenilor Români, pe copiii noştri care nu beneficiază în nici un fel 
de aceşti bani? Voi sunteţi politicieni? Aţi distrus premeditat o ţară, propria Naţiune şi mai 

aveţi tupeul să ieşiţi între oameni?! Si Iuda când s-a spânzurat a dovedit mai multă demnitate 
decât voi; 
      - punerea în condiţii competitive egale a economiei (agriculturii) României, distrusă 
premeditat cu agricultura ţărilor europene, bine susţinută financiar dintodeauna. 
      - lichidarea CAP-urilor, a comunităţilor locale şi fărâmitarea tarlalelor în parcele pentru a 
se putea vinde şi pentru eliminarea oricărui cadru instituţional organizat Românesc care putea 
prelua terenurile disponibile; 
      Am ajuns să ne rugăm de nişte nulităţi ca să nu mai distrugă această ţară. Uluitor.  
 Ne este ruşine de concetăţenii de alte naţionalităţi (faţă de care noi, majoritarii, avem 
multe obligaţii neonorate) că am lăsat această ţară pe mâna unor smenari. 
 Guvernele străine au încercat şi la sfârşitul Primului Război Mondial să împartă 
terenurile din Transilvania, numai intervenţia energică a Consiliului Dirigent (Vaida - Maniu) 
care a arătat cu CF-uri că aceste terenuri aparţin în bună parte Românilor care le-au cumpărat 
inclusiv cu bani caştigaţi în America, au oprit intenţiile mercantile ale aliaţilor noştri care îşi 
văd acum realizate planurile cu sprijinul acestor cozi de topor. Ce personalităţi a dat acest 
tărâm Românesc şi ce nulităţi au ajuns să ne reprezinte! Dacă în faţa vicisitudinilor istoriei, 
Românii au găsit întodeauna adăpost şi protecţie la "pământul pe care-l iubesc şi fac din 
posesiunea lui aproape sensul vieţii lor întregi" (G.Ionescu-Sişeşti), prin vânzarea 
Pământurilor României către străini cu preţ de cincizeci de ori mai mic decât în ţările lor (se 
estimează că în primii doi ani, peste 70% din teritoriul României va fi vândut) Naţiunea 
Română  va deveni o naţiune de oameni pribegi în propria ţară. Pentru acest pământ au murit 
câte un milion de Feciori ai României în fiecare din cele două conflagraţii mondiale. Se mişcă 
în mormânt Eroii Naţiunii şi ne blestemă generaţia tânără că am permis acestei găşti de 
infractori să-şi bată joc de neam şi ţară. Regionalizarea, autonomia secuilor (pe care le tot 
flutură ca să ne sperie şi a ne distrage atenţia) sunt jocuri copilăreşti faţă de această tragedie a 
Naţiunii Române care se derulează sub ochii noştri. 
     Menţionăm din răspunsurile primite:  
            - ne obligă acordurile cu instituţiile europene.  De ce aţi încheiat astfel de acorduri? 
Anulaţi-le. Dar pe ţările care au interzis vânzarea: Ungaria, Olanda, Germania, nu le obligă? 
         - populaţia României este îmbătrânită şi nu mai poate lucra. Astăzi terenurile se 
lucrează mecanizat. 
             - dreptul de proprietate conferă şi dreptul de a vinde. Nu obligatoriu. 
             - vom limita la 500 ha de investitor suprafaţa vândută. Aceştia nu sunt investitori d-le 
ministru Daniel Constantin, sunt noii proprietari ai României, iar în ce priveşte limitarea 
suprafeţei, România s-a vândut şi până acum pe bucăţi. 
             - va fi obligatorie viza ADS. Aceasta instituţie va lua şpaga vânzării României. 
            - avem în vedere modificarea acordurilor. Când? După ce ţara va fi vândută? Oficial 
s-a vandut 15% din suprafaţa României, deci real s-ar putea depăşi 25% . In multe judeţe 
există agenţii specializate pentru aceste contracte.  
          - prin vânzare se va realiza comasarea terenurilor pentru o agricultură performantă. 
Terenurile au fost comasate dar actualul regim a fărâmiţat premeditat marile tarlale pentru 
vânzarea terenurilor la străini şi pentru distrugerea acestui sector, aspect urmărit încă din 
1990, aşa cum am arătat. Comasarea terenurilor se putea reface foarte usor (cu respectarea 
principiului că Tăranul Român să rămână proprietar pe parcelele proprii) prin măsuri 
administrative (impozitare suplimentară, tăierea subvenţiilor etc.) dar nu s-a vrut. 
- vom solicita acte de specialitate agricole pentru viitorii cumpărători. Oricine poate 
obţine titlul de doctor în agricultură de la facultăţile Româneşti. Pe bani. Se practică. De 

altfel, în toate sectoarele persoanele cu funcţii iau şpagă pe care o retransmit în sistem 
piramidal până la cele mai înalte nivele.  
Atât de grăbiţi sunt cu această acţiune criminală că nici nu se gândesc să clarifice 
haosul din sistemul de CF promis de toate guvernele de după 1990 şi să restituie terenurile 
comunităţilor locale, terenuri care sunt primele vândute. Prin politica paşilor mărunţi, întâi au 
permis vânzarea numai către firme înregistrate în România. Văzând că Românii nu 
reacţionează au trecut la lovitura decisivă.  
Deoarece nu am găsit sprijin şi înţelegere, la nici una dintre instituţiile statului 
(inclusiv la conducerea Cultelor Religioase) pentru aceste probleme, ne adresăm cu smerenie 
dar şi cu speranţă preoţilor tuturor cultelor religioase şi în primul rând preoţilor ortodocsi 
care, reprezentând un procent mai mare, au posibilităţi dar şi obligaţii mai mari faţă de 
societatea civilă Românescă. Intrucât sunteţi singurii care mai puteţi salva Naţiunea Română, 
ne punem în genunchi în faţa dvs. Rugându-vă să ne ajutaţi să salvăm ce se mai poate din ţara 
noastră şi pentru a opri această cruciadă antiromânească. Va rugăm să ne sprijiniţi pentru 
reînfiinţarea comunităţilor locale care au existat în jurul fiecărei parohii (care au fost lichidate 
premeditat prin deposedarea de proprietăţi dar şi prin faptul că conducererea bisericii 
împreună cu politicienii sub pretextul că “Biserica nu face politică” v-au obligat să le 
abandonaţi pentru ca Românii să nu mai poată apela la nimeni) prin reluarea tradiţiei 
Bisericilor Româneşti ca după slujba religioasă preotul să participe la viaţa socială a 
comunităţii (vezi poezia Un Răsunet – Deşteaptă-te Române – Imnul Naţional, Andrei 
Mureşanu, poezia De demult, O. Goga).  
Reînfiinţarea şi implicarea preoţilor în viaţa comunităţilor locale ar aduce multe 
beneficii şi onoare atât acestora cât şi Bisericii. Vă rugăm ca în slujbele dvs. să blestemaţi toţi 
trădătorii de neam şi ţară care au contribuit activ sau pasiv la distrugererea României, care şi-
au încălcat jurământul că vor acţiona în interesul României, să-i excomunicaţi pentru Inaltă 
Trădare şi Sperjur, să nu-i îngropaţi în Pământul Sfânt al României.       
Ne adresăm Românilor emigraţi: susţineţi-ne în demersurile noastre ca să mai aveţi la 
ce vă întoarce. Rădăcinile Poporului Român sunt în acest pământ udat cu sânge şi sudoare, 
locul Românului fiind în România. Reproducând versurile din inimă ale poetului, am ajuns să 
spunem “Pământul ţării (cel vândut) să-l săruţi/ Si pentru mine”. Terifiant.  
Ne adresăm personalităţilor Româneşti din toate domeniile: şi dvs. aveţi obligaţii faţă 
de poporul din care proveniţi şi faceţi parte. Tăcerea dvs. în faţa dezastrului produs de aceşti 
diletanţi clonaţi cu gene antiromâneşti este păguboasă. Veniţi alături de noi. Deziceţi-vă şi 
demascaţi acest regim criminal.  
Dacă strigătul de ajutor al Naţiunii Române va fi ignorat, vom fi consideraţi cu toţii 
părtaşi la acest genocid Anti-Românesc şi vom răspunde în faţa Naţiunii şi a Istoriei.    
 
 
BAIA MARE 
26.08.2013 
 
         Preşedinte 
Cozmuţa Gheorghe 

INVITATIE 
 
 
 
 Subsemnatul Cozmuţa Gheorghe, Preşedintele Asociaţiei Proprietarilor de Păduri, 
Păşuni şi Terenuri Agricole din Ardeal, filiala Maramureş, vă invităm la Adunarea Generală a 
Asociaţiei care va avea loc în data de 29.08.2013, ora 12.00 la Prefectura Maramureş, cu 
următoarea ordine de zi: 
1. vânzarea pământurilor României către străini constituie o crimă a clasei politice faţă de 
Poporul Român; 
2. alegerea Comitetului de iniţiativă pentru înfiinţarea Ligii Comunităţilor Locale din 
România. 
 
 
 
 
 
 
 
BAIA MARE 
26.08.2013 
 
         Preşedinte 
Cozmuţa Gheorghe 
 
